Ngerulmud

Ngerulmud on Palaun Babeldaobin saarella Melekeokin osavaltiossa sijaitseva paikkakunta, jossa toimii maan hallinto. Ngerulmudista tuli Palaun pääkaupunki virallisesti 7. lokakuuta 2006 alkaen, kun valtionhallinto siirrettiin sinne Kororista. Noin 300 asukkaalla kyseessä on maailman pienin itsenäisen valtion pääkaupunki.

Palau rakennutti Ngerulmudiin näyttävän hallintokompleksin. Havaijilaisen arkkitehdin suunnitelmaan kuuluu 13 metriä korkea kupoli ja erilliset uusklassiset rakennukset lainsäädäntö-, toimeenpano- ja tuomiovallan käyttöön. Hankkeen kustannukset, 45 miljoonaa Yhdysvaltain dollaria, katettiin Taiwanin myöntämällä matalakorkoisella lainalla.

Lähteet 

Oseanian pääkaupungit
Palaun maantiede